גליה מאור

גליה מאור (נולדה ב-11 בפברואר 1943) היא כלכלנית ומנהלת ישראלית שכיהנה כמנכ"לית בנק לאומי בשנים 1995–2012. הייתה למנכ"לית הבנק הראשונה בישראל ונחשבה לאחת הנשים המשפיעות ביותר בשוק ההון הישראלי. כיהנה כדירקטורית במספר חברות, ביניהן "טבע תעשיות פרמצבטיות" ו"שטראוס גרופ". מאור נולדה בשם גליה ראוך וגדלה בגבעתיים. למדה בבית ספר יסודי בגבעתיים ולאחר מכן בבית הספר התיכון עירוני א' בתל אביב. את שירותה הצבאי עשתה בממר"ם. במקביל לשירותה הצבאי החלה ללמוד באוניברסיטה. בשנת 1964 השלימה תואר ראשון בכלכלה ובסטטיסטיקה באוניברסיטה העברית ובשנת 1967 השלימה תואר שני במנהל עסקים באותו מוסד. בשנים 1963–1989 עבדה בבנק ישראל בתפקידים שונים. שימשה כמפקחת על הבנקים (1982–1987) בזמן משבר מניות הבנקים. על תפקודה בזמן המשבר קיבלה נזיפה חמורה בדו"ח ועדת בייסקי, שחקרה את המשבר, למרות זאת קודמה בדרגה בבנק-ישראל. בשנים 1989–1991 עבדה כיועצת במשרד רואי חשבון סומך חייקין, ושימשה באותה תקופה גם כיושבת הראש הראשונה של מטה הסדר הקיבוצים. במקביל ביצעה פרויקטים עבור הבנק העולמי: בטורקיה פיקחה על הקמת מערכת למתן שירותים פיננסיים, וביוגוסלביה יעצה לבנק המרכזי בנושא חוק בנקאות חדש. במרץ 1991 מונתה לתפקיד משנה למנכ"ל בנק לאומי לישראל, וב-1995 מונתה למנכ"ל הבנק. במאי 2002 פרשה מאור מתפקידה כיו"ר דירקטוריון החברה הבת, "בנק לאומי צרפת", לאחר שנודע כי המפקח על הבנקים בצרפת העביר לפרקליטות הצרפתית ממצאי ביקורת שביצע, ומהם עולה כי הבנק הפר לכאורה סעיפים מסוימים בחוקים למניעת הלבנת הון. שנה אחר כך הודיע בנק לאומי כי סגר את הבנק בצרפת עקב ירידה ברווחים שלו. בתחילת 2007 עברה השליטה בבנק לאומי לקבוצת "סרברוס-גבריאל", לאחר שבמסגרת הליכי ההפרטה בישראל מכרה המדינה את המניות שהחזיקה בבנק. עם זאת בעלי הבית החדשים החליטו להשאיר אותה בתפקיד המנכ"ל. בינואר 2009 אישר דירקטוריון הבנק את העסקתה לתקופה בלתי מוגבלת, לאחר שבפברואר 2010 הייתה אמורה מאור לפרוש לגמלאות. בתחילת 2010 המליץ דירקטוריון בנק לאומי למנות את מאור גם ליו"ר בנק לאומי. תנועת אומ"ץ עתרה לבג"ץ נגד ועדת ולנשטיין, הממנה את ועדות המניות של הבנקים ושל בנק לאומי, וכן נגד שר האוצר יובל שטייניץ, היועץ המשפטי לממשלה יהודה וינשטיין והמפקח על הבנקים, בדרישה לבטל את ההמלצה למנות את מאור, מאחר שמינוי זה עומד בניגוד להוראות הצינון שבחוק המניות הבנקאיות. היועץ המשפטי לממשלה, יהודה וינשטיין, גם התנגד למינוי, והיא הודיעה שהיא מוותרת עליו. במרץ 2011 נבחרה על ידי נשיא רוסיה, דימיטרי מדבדב, כחברה בצוות של 27 בנקאים מובילים מכל רחבי העולם הצפויים לייעץ לממשלת רוסיה. הצוות הוקם במטרה לסייע לרוסיה להפוך את מוסקבה למרכז פיננסי בינלאומי. הצוות כלל גם את מנכ"לי הבנקים גולדמן סאקס ודויטשה בנק. ב-1 בינואר 2012 הודיעה מאור לדירקטוריון בנק לאומי על כוונתה לסיים את תפקידה כמנכ"ל הבנק, וב-1 במאי 2012 הוחלפה על ידי רקפת רוסק עמינח, שהייתה העוזרת שלה, 20 שנה קודם לכן, כאשר מאור כיהנה כמשנה למנכ"ל הבנק. מאור נחשבה כמי שסימנה את רוסק עמינח כמחליפתה בתפקיד המנכ"לית. על פי העיתון "גלובס" צברה מאור הון בסך 104 מיליון שקל בזמן כהונתה כמנכ"ל. בדצמבר 2014, במסגרת פרשת הסיוע של בנק לאומי להימנעות ממס בארצות הברית, חתם בנק לאומי על הסכם כופר בסכום עתק של 400 מיליון דולר מול רשויות המס בארצות הברית. הפרשה אירעה בתקופתה של מאור כמנכ"לית הבנק, כאשר הבנק סייע לאזרחים אמריקאים להעלים מיסים. תחילה כיסה "ביטוח אחריות נושאי המשרה" שלה את הקנס האישי שלה, אך הוגשה תביעה בעניין. בספטמבר 2016 אושר הסדר פשרה שבו חויבה מאור, יו"ר הדירקטוריון איתן רף וראש החטיבה הבינלאומית צבי איצקוביץ' להחזיר חלק מהבונוסים שקיבלו בסכום של 5.1 מיליון שקל. באוגוסט 2017 הודיע משרד המשפטים שנפתחה חקירה פלילית כנגדה ובכירים נוספים בבנק בגין אותה פרשה. בשנים 2012–2018 כיהנה כדירקטורית בחברת "טבע". באוגוסט 2012 מונתה כדירקטורית בחברת "אקוויטי וואן" (חברת בת של חברת "גזית גלוב" - חברת נדל"ן ועוסקת ברכישה, שיפוץ, פיתוח וניהול מרכזי קניות בארצות הברית). במאי 2013 מונתה כדירקטורית בחברת "שטראוס". במאי 2021 מונתה כדירקטורית בחברת "רציו אנרגיות", המחזיקה ב-15% ממאגר הגז לוויתן. נישאה בגיל 20 ליהושע מאור, אותו הכירה במהלך שירותה הצבאי, שהיה סגן מפקד ממר"ם ומנכ"ל יבמ ישראל בשנים 1984–1996. יהושע מאור שימש אחר כך כיו"ר קבוצת קרנות ההון סיכון "גרין", דירקטור במכון ויצמן למדע ובמספר חברות, בהן קורנית דיגיטל, ונפטר ביוני 2024. מאור מתגוררת בתל אביב, והיא אם לשלושה. בתה, דנה מאור, היא מנכ"לית חברת הייעוץ "מקינזי ישראל". בנה רון מאור מונה במרץ 2021 למנכ"ל חברת ישראמקו. בשנת 2009 קיבלה תואר דוקטור לשם כבוד מהמסלול האקדמי המכללה למינהל. מדיה וקבצים בנושא גליה מאור בוויקישיתוף מאור גליה, באתר News1 מחלקה ראשונה סטלה קורין-ליבר, ‏גליה מאור אינה מעל מעל החוק, באתר גלובס, 14 בפברואר 2010 סטלה קורין-ליבר, ‏גליה מאור, איתן רף וצבי איצקוביץ' - תחזירו הבונוסים מהר, באתר גלובס, 27 באוגוסט 2015 סיון איזסקו, המפקח על הבנקים נגד גליה מאור ואיתן רף: בכירי לאומי לשעבר צריכים להחזיר בונוסים שקיבלו, באתר TheMarker‏, 27 באוגוסט 2015 אלי ציפורי, ‏גברת טפלון - כיצד הצליחה גליה מאור להיחלץ מכל אירוע מביך בניהולה, באתר גלובס, 30 בדצמבר 2016 שירות גלובס, ‏גליה מאור ועופרה שטראוס ברשימת 50 הנשים המשפיעות בעולם של הפורצ'ן, באתר גלובס, 4 באוקטובר 2004 הדס מנור, ‏גליה מאור ועופרה שטראוס הן שתיים ממנהיגי השנה של דן אנד ברדסטריט, באתר גלובס, 11 במרץ 2007 דפנה צוקר, ‏"פורצ'ן": גליה מאור - מקום 42 בדירוג הנשים המשפיעות בכלכלה מחוץ לארה"ב, באתר גלובס, 8 באוקטובר 2003 טלי ציפורי, ‏גליה מאור ויהושע מאור, באתר גלובס, 24 בספטמבר 2013 תיכון עירוני א' בתל אביב חינך את תלמידיו לקריירה וזה מה שהם עשו, כותרת ראשית, 23 בנובמבר 1983 עינת ברקוביץ, גליה והבנקאים, חדשות, 8 במרץ 1991 סטלה קורין-ליבר, ‏מתחת לאף של גליה מאור, באתר גלובס, 17 ביוני 2004 נחום ברנע, חמש שנים למפולת, כותרת ראשית, 6 באוקטובר 1988 סמי פרץ, גליה מאור פרשה מתפקידה כיו"ר החברה הבת לאומי צרפת, באתר הארץ, 22 במאי 2002 קרן צוריאל-הררי, ‏ההאטה בצרפת: בנק לאומי-צרפת ייסגר עקב ירידה ברווחים; בפריז תופעל נציגות, באתר גלובס, 18 במאי 2003 אמיר טייג, בנק לאומי מצמצם פעילותו בצרפת: יסגור חברה בת צרפתית - יפתח נציגות של הבנק הישראלי, באתר TheMarker‏, 18 במאי 2003 שלומי שפר, בנק לאומי יסגור את השלוחה בצרפת עקב תוצאות עסקיות חלשות, באתר הארץ, 19 במאי 2003 איתן אבריאל, תדהמה במערכת הבנקאות: קבוצת סרברוס-גבריאל שילמה 16% מעל מחיר השוק, 54% מעל ההון, וזכתה במכרז בנק לאומי , באתר TheMarker‏, 14 בנובמבר 2005 טל לוי, בעלי הבית החדשים של בנק לאומי רוצים את גליה מאור: הסכם השכר שלה חודש לתקופה של 3 שנים, באתר הארץ, 6 בינואר 2007 טל לוי, גליה מאור לא תפרוש מבנק לאומי בגיל 67: דירקטוריון הבנק אישר העסקתה לתקופה בלתי מוגבלת, באתר הארץ, 21 בינואר 2009 סטלה קורין-ליבר, ‏גליה מאור תגמור בבג"ץ, באתר גלובס, 1 בפברואר 2010 יובל יועז, ‏עמותת אומ"ץ עתרה נגד מינוי גליה מאור ליו"ר לאומי, באתר גלובס, 3 בפברואר 2010 יובל יועז, ‏גליה מאור נערכת למאבק בבג"ץ: שכרה את עוה"ד ליבאי ואגמון, באתר גלובס, 7 בפברואר 2010 אתי אפללו, היועץ המשפטי לממשלה מתנגד למינוי גליה מאור ליו"ר בנק לאומי, באתר הארץ, 10 בפברואר 2010 יובל יועז וסטלה קורין ליבר, ‏בעקבות הוראת היועמ"ש: ועדת ולנשטיין תדון מחדש בהמלצה למנות את מאור לדירקטורית, באתר גלובס, 11 בפברואר 2010 אתי אפללו וTheMarker, גליה מאור פרשה מהמירוץ ליו"ר הלאומי, באתר הארץ, 15 בפברואר 2010 אדריאן פילוט, ‏מי כופף את גליה מאור?, באתר גלובס, 18 בפברואר 2010 מיכאל רוכוורגר, גליה מאור תעניק ייעוץ פיננסי לקרמלין, באתר TheMarker‏, 13 במרץ 2011 סוכנויות הידיעות, גליה מאור חברה בצוות שמונה לייעץ לקרמלין כדי להפוך את מוסקבה למרכז פיננסי בינלאומי, באתר TheMarker‏, 11 במרץ 2011 סיון איזסקו, גליה מאור פורשת מתפקיד מנכ"ל לאומי לאחר 17 שנה בבנק, באתר TheMarker‏, 1 בינואר 2012 מיכאל רוכוורגר, רקפת רוסק עמינח מקודמת למספר 2 בלאומי: תמונה למשנה בכיר למנכ"לית גליה מאור, באתר TheMarker‏, 31 במרץ 2011 שוקי שדה, מפת הקשרים של מנכ"לית לאומי הבאה, באתר TheMarker‏, 14 בפברואר 2012 טלי ציפורי, ‏הבנקאית השכירה הכי עשירה: גליה מאור צברה 104 מיליון שקל, באתר גלובס, 21 במרץ 2013 סיון איזסקו, פרשת העלמות המס: ללאומי זה עלה 2 מיליארד שקל, לגליה מאור זה לא יעלה כלום, באתר TheMarker‏, 4 בינואר 2015 מיכאל רוכוורגר, סוף לפרשת חקירות המס של לאומי בארה"ב: גליה מאור ואיתן רף יחזירו בונוסים, באתר TheMarker‏, 14 בספטמבר 2016 מיכאל רוכוורגר, משרד המשפטים מאשר: חקירה פלילית נגד בכירי לאומי לשעבר, באתר TheMarker‏, 27 באוגוסט 2017 יורם גביזון, גליה מאור עוזבת את טבע לאחר 6 שנים ועסקה קטסטרופלית אחת, באתר TheMarker‏, 25 באפריל 2018 שירי חביב ולדהורן, ‏גליה מאור, דן זיסקינד וגבריאל זולצברגר עוזבים את טבע, באתר גלובס, 25 באפריל 2018 מיכאל רוכוורגר, גליה מאור חוברת לכצמן: תמונה לדירקטורית בגזית גלוב, באתר TheMarker‏, 29 באוגוסט 2012 שירות גלובס, ‏רווחי שטראוס זינקו ב-57%; גליה מאור מצטרפת לדירקטוריון, באתר גלובס, 28 במאי 2013 גיא ליברמן, ‏הבן בישראמקו, האמא ברציו: הג'וב החדש של גליה מאור, באתר גלובס, 20 במאי 2021 שלומי גולובינסקי, יהושע מאור, בעלה של מנכ"ל בנק לאומי, מונה ליו"ר דירקטוריון גרין, באתר TheMarker‏, 31 בדצמבר 2000 שרון שפורר, גליה מאור רכשה דירה בפרויקט אסותא בת"א ב-10 מיליון שקל, באתר הארץ, 23 בינואר 2010 טלי ציפורי, ‏גליה מאור ויהושע מאור, באתר גלובס, 24 בספטמבר 2013 עידו סולומון, דנה מאור, בתה של גליה מאור, מונתה למנכ"ל מקינזי ישראל; תחליף את יונתן קולודני, באתר TheMarker‏, 20 בדצמבר 2010 ישראל פישר, ישראמקו: התחרות מול לווייתן הורידה את הרווחים ב-2020 ל-306 מיליון דולר, באתר TheMarker‏, 18 במרץ 2021 הארץ, ד"ר גליה מאור, באתר TheMarker‏, 6 באוקטובר 2009